als_Latn dik_Latn sag_Latn
Në fillim të muajit të kaluar një seri videosh misterioze në YouTube tërhoqën vëmendjen e shumë përdoruesve të internetit. Dikush kishte ngarkuar për tetë muaj me radhë në YouTube video njëra pas tjetrës me një format pothuajse identik: dhjetë pamje drejtkëndëshash ngjyrë të kuqe dhe blu, të cilat alternohen për 11 sekonda, me një muzikë në sfond që gjenerohet nga një kompjuter.
Gjithçka nisi më 23 shtator të vitit 2013 në orën 14:45, kur dikush që ishte regjistruar me emrin Webdriver Torso ngarkoi në YouTube videon e parë.
Gazeta Wired ishte ajo që zbuloi për herë të parë këto video misterioze, në muajin shkurt. Njerëzit që në atë moment janë bërë kureshtar se çfarë kuptimi kanë të gjithë këto video. Kush është Webdriver Torso? Çfarë do ai nga ne? Janë hedhur hipoteza të ndryshme mbi to.
Google ka pranuar se është ajo që fshihet pas llogarisë në internet, Webdriver Torso, dhe se ka ngarkuar videot misterioze që ngjallën shumë dyshime dhe habi në mesin e përdoruesve. Tani pas deklaratës së Google, se kjo ishte vetëm një metodë për testimin e kanaleve për të provuar cilësinë e videove, duket se realiteti është shumë ndryshe. Misteri u zgjidh.
Në një deklaratë zyrtare, Google ka thënë: “Ne kurrë nuk do lejojmë një ngarkim videosh me shpejtësi minimale, e cila humbet cilësinë e videos, dhe nuk do të lejojmë më, që të shikoni dhe shkarkoni video me cilësi të dobët nga YouTube. Për këtë arsye ne ngarkojmë video të tilla testuese si Webdriver Torso.”
Duke krahasuar këtë video të ngarkuar, me videon origjinale, ekipi është në gjendje të vlerësojë nëse ato janë duke u ngarkuar në të njëjtën cilësi apo jo.
Videot misterioze u zbuluan nga faqja ueb Engadget, e cila pa që Webdriver ishte pjesë e rrjetit të quajtur ytuploadtestpartner_torso, që lidhej me llogaritë e rrjeteve sociale të disa punonjësve të Google-it në Zyrih.
Engadget konfrontoi Google-in me zbulimet e saj, dhe gjiganti i kërkimit më në fund rrëfeu se ishte ajo që ngarkoi këto video misterioze.
(Herë të lexuara: 296)
als_Latn als_Latn als_Latn als_Latn als_Latn als_Latn als_Latn als_Latn als_Latn